
  KRETINGOS RAJONO SAVIVALDYBĖS TARYBA

SPRENDIMAS
DĖL KRETINGOS RAJONO SAVIVALDYBĖS 2016 METŲ BIUDŽETO PAJAMŲ IR ASIGNAVIMŲ PATIKSLINIMO

2016 m. gruodžio 22 d.  Nr. T2-317
Kretinga

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, 18 straipsnio 1 dalimi, Lietuvos Respublikos socialinės apsaugos ir darbo ministro 2016 m. gruodžio 6 d. įsakymu Nr. A1-648 „Dėl Lietuvos Respublikos socialinės apsaugos ir darbo ministro 2015 m. gruodžio 23 d. įsakymo Nr. A1-799 „Dėl valstybės biudžeto specialių tikslinių dotacijų savivaldybių biudžetams 2016 metais paskirstymo savivaldybių administracijoms patvirtinimo“ pakeitimo“, Kūno kultūros ir sporto departamento prie Lietuvos Respublikos Vyriausybės generalinio direktoriaus 2016 m. gruodžio 5 d. įsakymu Nr. V-770 „Dėl Kūno kultūros ir sporto departamento prie Lietuvos Respublikos Vyriausybės generalinio direktoriaus 2016 m. sausio 19 d. įsakymo Nr. V-30 „Dėl Kūno kultūros ir sporto departamentui prie Lietuvos Respublikos Vyriausybės valstybės investicijų 2016-2018 metų programoje numatytų kapitalo investicijų paskirstymo 2016 metams patvirtinimo“ pakeitimo“, Lietuvos Respublikos susisiekimo ministro 2016 m. lapkričio 22 d. įsakymu Nr. 3-400(1.5 E) „Dėl Lietuvos Respublikos susisiekimo ministro 2016 m. kovo 31 d. įsakymo Nr. 3-94(1.5 E) „Dėl vietinės reikšmės kelių (gatvių) tikslinio finansavimo 2016 metų sąrašo patvirtinimo“ pakeitimo“, Lietuvos Respublikos švietimo ir mokslo ministro 2016 m. lapkričio 21 d. įsakymu Nr. V-1024 „Dėl Lietuvos Respublikos švietimo ir mokslo ministro 2016 m. sausio 8 d. įsakymo Nr. V-14 „Dėl savivaldybių švietimo įstaigų infrastruktūros plėtros programai numatytų lėšų 2016 metams paskirstymo pagal investicijų projektus“ pakeitimo“, Lietuvos Respublikos finansų ministro 2016 m. gruodžio 9 d. įsakymu Nr. 1K-442 „Dėl finansų ministro 2016 m. birželio 20 d. įsakymo Nr. 1K-253 „Dėl 2016 metų prognozuojamos valstybės biudžeto specialios tikslinės dotacijos piliečių nuosavybės teisėms į išlikusius gyvenamuosius namus, jų dalis, butus, ūkinės komercinės paskirties pastatus ir jų priklausinius atkurti ir kompensacijoms už išperkamą nekilnojamąjį turtą religinėms bendrijoms išmokėti paskirstymo savivaldybėms“ pakeitimo“, Kretingos rajono savivaldybės biudžeto sudarymo ir vykdymo, pajamų kaupimo ir įmokėjimo į savivaldybės biudžetą, asignavimų administravimo ir atskaitomybės tvarkos aprašo, patvirtinto Kretingos rajono savivaldybės tarybos 2016 m. birželio 30 d. sprendimu Nr. T2-185 „Dėl Kretingos rajono savivaldybės biudžeto sudarymo ir vykdymo, pajamų kaupimo ir įmokėjimo į savivaldybės biudžetą, asignavimų administravimo ir atskaitomybės tvarkos aprašo patvirtinimo“, 42 punkto 42.1, 42.2,  42.3, 42.5, 42.6, 42.7, 42.8, 42.9 papunkčiais, atsižvelgdama į asignavimų valdytojų poreikius, Kretingos rajono savivaldybės taryba  n u s p r e n d ž i a: 
	1. Sumažinti:
	1.1. Kretingos rajono savivaldybės 2016 metų biudžeto pajamas 463 900,0  Eur ir patikslinti jas pagal 1 priedą;
              	1.2. Kretingos rajono savivaldybės 2016 metų biudžeto asignavimus 463 900,0 Eur ir patikslinti juos pagal asignavimų valdytojus ir programas pagal 2, 3, 4 priedus.
	2.  Skelbti šį sprendimą Teisėkūros pagrindų įstatymo nustatyta tvarka.


Savivaldybės meras	     						       Juozas Mažeika						

